Ændring til forslag til Rådets forordning (EF) om fastlæggelse af de tilfælde, hvor der indrømmes fritagelse for import- og eksportafgifter (1) (96/C 184/07) KOM(96) 165 endelig udg. - 94/0140(CNS)

(Forelagt af Kommissionen i henhold til EF-traktatens artikel 189 A, stk. 2, den 6. maj 1996)

Kommissionens forslag ændres som følger:

1. Efter den syvende betragtning indsættes en ny betragtning:

»de uregelmæssigheder og bedragerier, der sker i forbindelse med fritagelsesordningen, skal aktivt forfølges på grundlag af gældende bestemmelser;«

2. Artikel 42 affattes således:

»Artikel 42

1. Samlerobjekter og kunstværker, ikke bestemt til salg, som indføres af kunstgallerier, museer og andre institutioner godkendt af medlemsstaternes toldmyndigheder, er fritaget for importafgifter.

2. For hologrammer til projektion med laser, multimediesæt og -materialer til programmeret undervisning (herunder materialer i form af udstyr med tilhørende trykt materiale), som er af undervisningsmæssig, videnskabelig eller kulturel art, samt uddannelsesmæssige, videnskabelige eller kulturelle artikler opført i bilag II indrømmes der fritagelse for importafgifter, når

a) det er fremstillet af De Forenede Nationer eller en af denne organisations særorganisationer, uanset hvem modtagerne er, og hvad materialerne anvendes til, eller

b) det er beregnet

i) enten til offentlige eller almennyttige institutioner og organisationer af uddannelsesmæssig, videnskabelig eller kulturel art

ii) eller til enhver organisation (herunder radio- og fjernsynsselskaber), institution eller sammenslutning, der er godkendt af toldmyndighederne i medlemsstaterne til at modtage sådanne materialer afgiftsfrit.«

3. Artikel 116 affattes således:

»Artikel 116

1. Når fritagelse for importafgifter afhænger af, om varerne anvendes til et bestemt formål, skal toldmyndighederne informere myndighederne i den medlemsstat, i hvis område de pågældende varer skal anvendes, således at disse kan kontrollere, at de anvendes i henhold til det angivne anvendelsesformål.

2. Disse myndigheder træffer alle passende foranstaltninger til at sikre, at varerne ikke anvendes til andre formål, uden at der betales importafgifter, medmindre det ændrede anvendelsesformål er i overensstemmelse med betingelserne i denne forordning.

3. De nødvendige bestemmelser for gennemførelse af stk. 1 vedtages i henhold til proceduren i artikel 249 i toldkodeksen.«

4. Der indsættes som artikel 118a:

»Artikel 118a

Kommissionen fremsender til Parlamentet og Rådet inden for en frist på tre år fra tidspunktet for forordningens ikrafttrædelse en rapport indeholdende en vurdering af omkostningerne ved de fritagelser, som dækkes af forordningen.

Rapporten skal desuden indeholde en vurdering af kontrolordninger, som medlemsstaterne har indført, samt eventuelle henstillinger på dette område.«

5. Bilag I erstattes af bilag I hertil.

6. Bilag II erstattes af bilag II hertil.

(1) KOM(94) 232 endelig udg. (EFT nr C 197 af 19. 7. 1994, s. 1.)

BILAG I

Uddannelsesmæssigt, videnskabeligt eller kulturelt materiale, som der henvises til i artikel 41

>TABELPOSITION>

BILAG II

Uddannelsesmæssigt, videnskabeligt eller kulturelt materiale, som der henvises til i artikel 42, stk. 2

>TABELPOSITION>